open-index/open-wikipedia-markdown huggingface dataset:
تشين دجينڭرون

**تشين دجينڭرون** (مزيود ف 22 ماي 1933، مات ف 19 مارس 1996) ماطيماتيسيان شينوي لي ساهم بشكل كبير ف طّيوري د لأعداد. تشين دجينڭرون كيتّعتابر واحد من أهم لعولاما د لماط ف لقرن 20، ؤ ف تّاريخ د لماط ف شّينوا بشكل عام. من بين أهم لموساهمات ديالو كاين طيوريم د تشين ؤ تّعريف ديال عاداد لولي د تشين.

تشين كان لولد تّالت ف فاميلة كبيرة من فودجو ف إقليم فودجيان ف شّينوا. بّاه كان خدام ف لبوسطة. تشين تخرّج ب ديپلوم ف لماط من جاميعة شيامن ف 1953.

تسمّا عليه لكويكب 7681 دجينڭرون لي تّكتاشف ف 1996. ف 1999، سّلطات شّينوية صدرات تنبر تدكاري فيه هاد لمتباينة ديالو:
: P_x(1, 2) \ge \frac{0.67xC_x}{(\log x)^2}.

## مصادر

تصنيف:ماطيماتيسيان
تصنيف:الشينوا
تصنيف:زيادة 1933
تصنيف:وفيات 1996
تصنيف:ناس توفاو ف پيكين
پيرمي

[تصغير|پيرمي د [پولونيا ب لفورما د لپيرمي لؤروپي لمعياري]]
**لپيرمي** هيّا وتيقة رسمية كاتّعطا ل شخص باش تسمح ليه يصوڭ نوع من نواع لمركوب لميكانيكي، بحال لموطور، طّونوبيلة، طّوبيس، لكاميو ؤ غيرهوم، ف طّرقان لعومومية. لپيرمي كيكون عادتن على شكل كارطة د لپلاستيك فيها تصويرة د مول لپيرمي ب معلومات شخصية، ؤ نّوع د لمركوب لي مسموح ليه يصوڭ، ؤ تّاريخ د صّلاحية ديال لپيرمي.

## مصادر


تصنيف:وتيقة د لهوية
آدم

**آدم** (ب لعبرية ***'، ب [[لآرامية]] ***'، ب ليونانية ****) هو شخصية دينية كاينة ف سفر التكوين، لعهد الجديد، و لقرآن و تدكر عند لمورمون و كتاب لإيقان. و على حساب لقصة د لبدية تاع لخلق ف ديانات لإبراهيمية، آدم هو أول بنادم لي خلقو الله ف لوجود، على صّورة ديالو.

## أصل سّمية
كلمت آدم  ب لعبرية عندها بزاف د لمعاني، ؤ مخدّمة ب شكال مختالفين ف لعهد لقديم، بحال "لبشرية" بشكل عام، "شخص"، "بنادم" (راجل ؤلا مرا)، ؤلا "راجل". لكلمة مرتابطة إيتيمولوجياً ب "أداما"  لي كاتعني "أرض" ؤلا "تراب".

## آدم ف لإسلام
تيأمنو لمسلمين بلي آدم هو أول واحد خلقو الله من لبشر. على حساب رّواية لإسلامية، آدم خلقو الله على صورتو و نفخ فيه روح ديالو. و ݣال ل لملايكة يركعو ليه (ب لحتيرام) و ركعو، من غير إبليس ماركعش حيت عتابر راسو خير من آدم.

## مصادر

تصنيف:دين
تصنيف:أنبيا ف القرآن
تصنيف:أنبيا
عاصي الحلاني

**محمد مزين الحلاني** أولا **عاصي الحلاني**، خلاق في 28 نونبر 1969 ف دوار الحلانية تابع لبقاع ف لبنان، هو مغني و ممتل لبناني مشهور. كيتعتبر واحد من أبرز الفنانين ف العالم العربي. تعرف بصوتو القوي وأسلوبو الفني الزوين لي جمع بين التقليدي والعصري في الموسيقى ديال العرب. وراه مزوج من كوليت بولس، وعندهم بزاف ديال دراري. تعرف بحياتو العائلية الهانية واهتمامو الكبير بالفاميلا ديالو.

## مسيرتو الفنية

### بداية حكايتو فالغنا
بدا عاصي الحلاني طريقو ف الفن بكري وهو صغير. كان كيغني ف العراسات ف دوارو . فعام 1987، شارك في برنامج "استوديو الفن" لي قدمو تلفزيون اللبناني، وجا هو لول في المغنيين. وخرج بزاف ديال دياسك لي تشهرات في العالم العربي.

#### دياسك ديالو للمعروفة منها

* "عاصي" (1992)
* "يا حبيبي" (1996)
* "أحلى دنيا" (2000)
* "نحن اللبناني" (2010)

وزاد عليهم بزاف ديال الأغاني ديالو بوحدو ما مشروكاش. ولات من الأغاني المشهورة والمعروفة عند العرب.

## جوائز وتكريمات
حصل عاصي الحلاني على العديد من الجوائز والتكريمات خلال مسيرتو الفنية، من بينها جوائز أفضل فنان عربي في العديد من الاستفتاءات الموسيقية، وجائزة "موريكس دور" كأفضل فنان لبناني.

## مصادر

تصنيف:زيادة 1970
تصنيف:موغني لبناني
تصنيف:ناس حيين
عمرو دياب

**عمرو عبد الباسط عبد العزيز دياب** لمشهور ب **عمرو دياب** هو مغني و ممتل مصري تزاد نهار 11 اكتوبر 1960 ف پورسعيد. هو من أكتر لموغنيين ناجحين و لمعروفين ف شمال افريقيا و الشرق لوسطاني و دخل لموسوعة ڭينيس حيت ربح وورلد ميوزيك أوورد 7 د لمرات، و من لأغاني نّاجحة ديالو كانلقاو *تملي معاك، نور العين، ولا على بالو، أنا عايش، ليلي نهاري*.

## مصادر

تصنيف:زيادة 1961
تصنيف:موغني مصري
تصنيف:ناس حيين
تصنيف:مومتيل مصري
تصنيف:فنان مصري
تصنيف:ناس تزادو ف پورسعيد
تصنيف:ناس د پورسعيد
لاكتانتيوس

**لوكيوس كايكيليوس فيرميانوس** (ب لّاتينية ***') لمعروف ب '''لاكتانتيوس''' (ب [[لاتينية|لّاتينية]] ***') (مزيود ف جوايه 250، مات ف جوايه عام 325) هوّا كاتب أمازيغي مسيحي ب تقافة بونيقية رومانية. لاكتانتيوس من لكتّاب لمسيحيين لّولين لي ساهمو ف تأسيس لمسيحية كيما كانعرفوها دابا. كان أيضاً مستشار د لإمبراطور قسطنطين لّول، ؤ ساهم ب داكشي ف سّياسات لمسيحية لّولة د لإمبراطورية، ؤ كان تا موعلّيم د ولد قسطنطين كريسپوس. أهم عامال ديالو هوّا لمؤسسات رّبانية  لي كيدافع فيه على لمسيحية ضد نتيقادات ديال لوتنيين.

## مصادر

تصنيف:تاريخ د شمال إفريقيا
تصنيف:أمازيغ
تصنيف:زيادة 250
تصنيف:وفيات 325
تصنيف:كتاب أمازيغ
تصنيف:ناس توفاو ف ترير
تصنيف:زيادة 240
تصنيف:وفيات 320
تصنيف:زيادة ف لقرن 3
تصنيف:كاتب روماني قديم
تصنيف:كاتب تونسي
تنبر

[تصغير|تنبر د [روسيا على لڭروپ B لي كان فيه لمغريب ف كاس لعالم 2018]]
**تّنبر** هوّا طرف صغير د لوراق لي كاتصدرو لبوسطة، ؤلا شي إدارة لي مسموح ليها قانونياً باش تصدّر ؤ تبيع تّنابر د لموراسلات، باش تغطي لمصاريف د تّسجيل ؤ لمصيفطة ديال لبريات ؤلا لكوليات. تّنابر تّختارعو أول مرة ف نّڭليز.

كاينين ناس عندهوم هواية ديال جمع تّنابر، ؤ هاد لهواية نقدرو نسمّيوها تاتنبريت ().

## مصادر


تصنيف:تواصل
آيفون

تصغير|يسار|250px|آيفون 15
تصغير|يسار|250px|آيفون 4.
**آيفون** (بلينݣليزية: **iPhone**) هو نوع ديال التيليفونات تاتنتجو الشركة د آپل. لآيفون محسوب من السمارتفونات و كيخدم النضام د آي ؤ إس. أول مرة خرج فيها هاد السمارتفون كانت ف 2007، و ف يناير 2022، كانو علاين 2 د لمليار د لآيفونات مخدّمين ف لعالم.

ف التاريخ ديالو، خرجو 13 نسخة ديال لآيفون، و علاين كل عام تاتخرج منو نسخة جديدة ف السوق.
## مصادر


تصنيف:تيليفونات
تصنيف:مقالات د مسابقة ويكيپيديا ب الداريجة غشت 2024
ماوري (صفحة توضيح)

هادي صفحة د التوضيح، كلمة **ماوري** يمكن يكونو عندها هاد لمعاني:

* ماوري: السكان لأصليين ديال نيوزيلاندا.
* ماوري (لغة): وحدا من اللغات الرسمية د نيوزيلاندا.

تصنيف:صفحة توضيح
طول

[تصغير|[ميترو (أدات)|لميترو أدات باش كيتّحسب طّول]]
**طّول** هوّا لعبار ديال لبعودية مابين جوج نقاطي لي جاو ف طراف متقابلين د شي كسدة. طّول ف لعادة كيكون هوّا أكبر بعودية على جنب من جّناب د هاد لكسدة. لبعوديات لخرين كيقدرو يتسمّاو *عرض*، *غلض*، *غرق* ؤلا *[[علو]]* على حساب شّكل ؤلا لوضعية ؤلا نّوع د لكسدة. شي مرات طّول كيكون هوّا نيت لعلو، يلا كان طّول عامودي، بحال فاش كانهضرو على مبنى سيرتو باطيمة.

طّول هوّا عبار ف بعد واحد. تّيساع ؤلا لمساحة هوّا لعبار ف جوج أبعاد (طّول ؤس جوج ؤلا طّول مضروب ف لعرض)، ؤ لقد ؤلا لحجم هوّا لعبار ف تلاتة د لأبعاد (طّول ؤس تلاتة ؤلا طّول مضروب ف لعرض مضروب ف ليرتيفاع).

## مصادر


تصنيف:لمكان
تصنيف:مقدار ف لفيزيك
ماكبوك

تصغير|يسار|250px|<P ALIGN=center>ماكبوك پرو 16 د لعام 2021</p>
تصغير|يسار|250px|<P ALIGN=center>ستيڤ دجوبز تيوري ماكبوك إير ف 2008.</p>
**ماكبوك**، و لاّ **لماك** (بلينڭليزية: **MacBook**) هو نوع ديال لورديناطورات تاتنتجو الشركة د آپل. خرج لماكبوك لأول مرة ف 2006، و تيخدم ب "ماك ؤ إس". الجوج د لأنواع لمعروفين ديالو هوما لماكبوك پرو (بدا ف 2006) و لماكبوك إير (بدا ف 2008).
## مصادر

تصنيف:أورديناطورات
هيفاء وهبي

**هيفاء وهبي** (مزيودة ف 10 مارس 1972)، موغنية و مومتيلة و فنانة ستعراضية لبنانية مصرية. عندها بزاف تالجوائز تاع لمومتيلات و لموغنيات و لفنانات سّتعراضيات. خرجات بزاف تاع لأغاني و لألبومات. جات نمرة 49 ف ليستة تاع 99 من لعيالات لمقبولين على حساب موقع AskMen.com، و ليستة تاع لعيالات زوينات ف مجلة پيپول لميريكانية.

## مصادر


تصنيف:مومتيلة مصرية
تصنيف:مومتيلة لبنانية
تصنيف:موغنية مصرية
تصنيف:موغنية لبنانية
تصنيف:زيادة 1972
تصنيف:ناس حيين
تصنيف:ناس تزادو ف محرونة
تصنيف:زيادة 1976
تصنيف:شخصيات عندها كتر من تاريخ د الزيادة ف ويكيداطا
محرونة

**محرونة** هي مدينة صغيرة ف لجنوب د لبنان عايشة ب لفلاحة.

## مصادر

تصنيف:مدون د لبنان
وندر وومن (فيلم د 2017)

**وندر وومن** ؤلا **لمرا لموعجيزة** (ب نّݣليزية **Wonder Woman**) هو فيلم تاع لأبطال لخارقين ميريكاني خرج ف 2017، مبني على شخصية تاع دي سي كوميكس ب نفس سّمية. لفيلم هو لإصدار الرابع من إصدارات عالم دي سي خرّجاتو پاتي دجنكينز ب سيناريو د ألان هاينبرݣ، من قصة كتبها هاينبرݣ و زاك سنايدر و دجيسون فوكس. لعبات فيه ݣال ݣادوت دور لمرا لموعجيزة، و شاركها ف تّمتيل كريس پاين و روبين رايت و داني هيوستن و كوني نيلسن.

## لقصة
تتهضر على أسطورة أميرة د لأمازون سميتها ديانا، و تدور لقصة ف لحرب لعالمية اللولة. تيبدا لفيلم ب قصة حياة ديانا ف طفولتها، لي تولدات ف جزيرة ممعروفاش فيها لعيالات بوحدهم و لملكة هي مها «لملكة هيپوليطا» (كوني نيلسن).

## مصادر

تصنيف:فيلم ميريكاني
تصنيف:فيلم د لاكسيون
تصنيف:مقالات فيها مصدر و 3000 بايت
تصنيف:أفلام د 2017
محمد عبابو

**مُحمد عبابو** (مزيود ف 1934 ف دوّار بورد حدا تازة، مات ف 20 يوليوز 1976 ف الريش) كان واحد من ضّباط لكبار ديال لقوات لمسلحة لملكية لمغريبية معا لجينيرال محمد المذبوح و خوه امحمد عبابو لي خططو ل لمحاولة لفاشلة د نّقيلاب ضد لماليك لحسن تّاني ف قصر صخيرات ف 10 يوليوز 1971. محمد عبابو كان دار تّدريب لعسكاري ديالو ف لمدراسة لعسكارية دّارلبيضا ف مكناس.

## محاولة د نقيلاب
[تصغير|محمد عبابو (علّيسر) ؤ خوه [امحمد عبابو (علّيمن) ف لأكاديمية لعسكارية د مكناس (1956)]]
لكولونيل محمد عبابو كلّفو خوه صّغير ليوتنان كولونيل امحمد عبابو باش يهاجم لقصر من لجنوب، شّي لي قدر يدير بلا مقاومة كبيرة. ملي فشل نّقيلاب، تّعتاقل محمد عبابو معا رفاقو (منهوم عقا ؤ مزيرݣ)، ؤ دازو من موحاكمة لي تّحكم فيها على محمد عبابو ب 20 عام د لحبس.

ف غشت 1973، "تختاطف" معا محابسيا خرين ل شي معتقل سري. بعد محاولة د لهروب من لحبس ف 1975 (لي شارك فيها علي بوريكات)، غبر ف مرة ؤ ضّروف د لموت ديالو مامعروف عليها والو، وخا لفاميلة ديالو تلقّات شهادة د لوفاة فيها تاريخ د 20 يوليوز 1976 ف مدينة الريش حدا الراشيدية.

## مصادر

تصنيف:لقرن 20 ف لمغريب
تصنيف:زيادة 1934
تصنيف:وفيات 1976
تصنيف:ناس تزادو ف بورد
تصنيف:ناس د تازة
تصنيف:مقالات فيها مصدر و علاين 3000 بايت
مداولة

**مداولة** هوا مسلسل د لقانون مغريبي، تيدوز ف لقناة اللولا، و تاتقدّمو لقاضية رشيدة أحفوض. لحلقات د مداولة تاتجيب لأفكار ديالها من قضايا و حوايج وقعو بصّح، و اللي تيعاودوها ممتيلين معروفين باش يردّوها بحال شي تمتيلية د السينيما. تيدوزو لحلقات د مداولة ف التلفازة جوج مرات ف الشهر.

من بين لممتلين اللي شاركو ف مداولة كاين: رشيد لوالي، محمد لبسطاوي، لطيفة أحرار، عبد الرحيم لمنياري، أمال صقر، جواد السايح، نعيمة بوحمالة.
## مصادر

تصنيف:مسلسل د التلفازة مغريبي
تقويم ميلادي

**تّقويم لميلادي** ؤلا **تّقويم نّصراني** ؤلا **تّقويم لمسيحي** هيّا سمية عامة كاتشير ل مجموعة د تّقويمات لي عادةً مخدّمة ف لمؤسسات لمسيحية ؤلا ف لبلدان ب أغلبية مسيحية. هادي ليستة د هاد تّقويمات:

* تّقويم لڭريڭوري: أكتر تقويم مخدّم ف لعالم كامل.
* تّقويم ليولياني: دارو لإمبراطور يوليوس قيصر ف 45 قبل لميلاد، باقي مخدّم ف لكنيسة لؤرطودوكسية شّرقية.
** تقويم ميلانكوڤيتش: تقويم يولياني معدّل كيخدّموه بعض لكنايس ف ؤروپا شّرقية.
* تّقويم لقيبطي: تقويم ديني كيخدّموه لأقباط ف مصر.
* تّقويم لإيتيوپي: تقويم مخدّم ف إيتيوپيا ؤ إيريتريا.

تصنيف:صفحة توضيح
محمد البلاوي

**محمد البلّاوي** لمعروف ب **ريبيل سپيريت** (ب نّݣليزية **Rebel Spirit**، روح متمردة) (مزيود ف 24 مارس 1989 ف كازا) فنان كوميكس ؤ زوّاق ؤ موغني مغريبي. البلاوي كيكتب كوميكس (حجّايات مصورين) ديال تّكوميك ب دّاريجة، كيهضر فيهوم على لحياة ليومية ف مدينتو كازا. كان أيضا صمم لغلافات د لالبومات ديال لفرقة لموسيقية لمغريبية هوبا هوبا سپيريت، ؤ هوّا نيت موغني ف فرقة موسيقية. تخرج من مدرسة لفنون لجميلة د كازا.

## أعمال
* 
* 

## معارض
* يناير 2015: "دليل الدار البيضاء"، ف صونطر لفرانساوي د كازا.
* يناير 2017: عرض أعمال د لكوميكس ديالو ف معريض أماديوس أرت ف كازا
* نونبر 2017: عرض أعمال د لكوميكس ديالو ف معريض أماديوس أرت ف كازا

## مصادر

تصنيف:مغني مغريبي
تصنيف:فنانا ؤ فنانات د لكوميكس مغاربا
تصنيف:زيادة 1989
تصنيف:مقالات فيها مصدر و 3000 بايت
تصنيف:ناس تزادو ف الدار البيضا
تصنيف:ناس حيين
تصنيف:رسام مغريبي
تصنيف:ناس د الدار البيضا
فيمدوم

تصغير|Femdom
**لفيمدوم** (ب نّݣليزية **Femdom** من **Female domination**، *سّيطرة د لمرا*) ؤلا **ضّوميناتريكس** (ب نّݣليزية **Dominatrix**، *لمرا لمسيطرة*) هي كلمة نݣليزية كاتعني لمرا لي كاتكون مسيطرة على شّريك ديالها (راجل ؤلا مرا خرة) ف إطار نشاطات لبي دي إس إم ولا حتا فلحياة كلها، بحيث تيكون شريك لعبد و تّابع ف لعلاقة بيناتهم، وهي نوع من لفيتيشية و سّادية. ضّوميناتريكس ف لعادة كاتبغي تسبّب لألم لجسدي ل شّريك ديالها، ولاكين ماشي ب ضّارورة. تقدر تستعمل لحݣرة لإروتيكية بحال سّبان ب كلام جنسي، ؤلا تعطي ل شّريك شي حاجة يديرها ؤلا تديرها لي كاتسبب لإحراج.

ضّوميناتريكس ف لبلدان د لغرب كاتكون عادتن عاهرة كاتخلص على خدمتها. لموصطلح ديال ضوميناتريكس ف حد داتو ماكيتخدّمش عند لكميونيتي ديال لهواة د لبي دي إس إم، ؤ كيتفضل عليه لموصطلح ديال **ضوم** (ب نّݣليزية **domme**).

## تاريخ
تيرجع تاريخ تاع *لمرا لمسيطرة* ل طقوس تاع رّبة إنانا (عشتار عند لأكاديين) ف ميزوپوطاميا (لعراق لقديمة). لباحيتين لقاو نصوص مسمارية قديمة فيها تراتيل إنانا دكرات أمتيلا تاع عيالات تيسيطرو على سّلوك لجنسي تاع رّاجل. و لاحضات لأركيولوجية آن نوميس بلي طقوس إنانا فيها مبادلة د لحوايج (راجل كيلبس بحال لمرا ؤ لعكس) و لعبادة د رّبة ب لألم و نّشوة باش ترضيها و فيها حتا لعقاب، و لبكا و لحزن.

و بدات فكرة لفيمدوم كا تخصص من تخصصات تاع لبورديلات قبل ماتولي خدمة. و تسجلات ملاحضات من عام 1590 فيها إشارات تاع سيطرة لمرا ف لعملية لجنسية على قبل نّشوة.

## مصادر


تصنيف:سيكس
تصنيف:بي دي إس إم
تصنيف:مقالات فيها مصدر و 3000 بايت
وندر وومن

**وندر وومن** هيّا شخصية خيالية ف مجموعة د لحجّايات لمصورين (كوميكس) ؤ لأفلام ؤ سيريات د تّلفازة ميريكانيين. لي صاوب هاد الشخصية هوّ لكاتب و لپسيكولوڭ لميريكاني ويليام مولتون مارستون.

## شوف تا
* وندر وومن (فيلم د 2017)

## مصادر


تصنيف:شخصية خيالية
تصنيف:دي سي كوميكس
تصنيف:تقافة د الولايات المتاحدة د ميريكان
وندر وومن (توضيح)

**وندر وومن** تقدر تشير ل هاد لمواضيع:
* وندر وومن: شخصية خيالية ف حجّايات مصوّرين ؤ أفلام ديال دي سي كوميكس
* وندر وومن (فيلم د 1974)
* وندر وومن (فيلم د 2009): فيلم د روسوم متحركة
* وندر وومن (فيلم د 2017)
* وندر وومن 1984 (فيلم د 2020)
* وندر وومن (سيرية): سيرية ميريكانية خرجات ف 1975

تصنيف:صفحة توضيح
فريلانس

**لفريلانسر** هو لواحد لي تايخدم عند راسو و ماشي عند شي واحد. تيكون عندو مع شي ضومين بحال متلا الديزاين، لبرماجة، التصوار أولا لكتابة و تيجيو عندو لكليان يخدم ليهوم و يخلصوه على خدمتو. لفريلانسر تيكون هو شاف ديال راسو و تيتاخد لقرارات لي تناسبو.

ف لمغريب ولاو بزاف ديال الناس تيبغيو يخدمو فريلانس حيتاش تايخدم مرتاح و حتى لأرباح تاتكون مزيانة، كتر من جوج حتال عشرة ديال لمرات من الصالير لي كان أيشد ف شي شركة.

كاين بزاف ديال الطرق و لمواقع باش لواحد يخدم فريلانس بحال موقع فايڤر، خمسات، مستتمر، ؤ غيرهوم.

## مصادر

تصنيف:تصنيفات د لخدامي
تأنيت (سيكس)

تصغير|تأنيت ديال راجل
**تّأنيت** ؤلا **تخنيت** (ب نّݣليزية **Feminization**)' هو ممارسة كاتديرها مرا مسيطرة ل راجل خاضع ف تّقافة لجنسية لغربية، و لي تتعني قلب لأدوار و جعل راجل ياخد مضهر تاع نتوة. منها متلاً يلبس حوايج لبنات، و تيتكون تّأنيت من تدريب لخنتى، و لي تيعني تدريب راجل خاضع على كيفاش يولي نتوي. و تّأنيت من لفتيشية لجنسية، ولاكين ما تيعنيش يولي دكر مرا متحولة جنسيا، و شّوراكا لخاضعين فيها هما ف لعادة رجال مغايرين ف لجنس. لفتيشية جات من ضغط لمجتمع على رّجال باش يكونو دكور.

## مصادر

تصنيف:سيكس
تصنيف:بي دي إس إم
ݣعيد على لوجه

[تصغير|رسمة ديال رّسام [هنݣاريا|لهنݣاري ميهاي زيتسهي]]
ل**ݣعيد على لوجه** (ب نݣليزية **Facesitting**) هو وضعية تاع سّيكس تيديرها رّاجل ولا لمرا و أكترية لمرا تتݣلس على وجه شريك لاخر، و تيسمح ب لتصال بين لسان و لأعضاء تناسلية و شرج. وهاذ لممارسة تتعتابر نوع من دّل و لإهانة لجينسية بين مرا مسيطرة ؤلا راجل مسيطر و رجل خاضع ولا مرا خاضعة.
## مصادر

تصنيف:سيكس
تصنيف:وضعيات د السيكس
تصنيف:بي دي إس إم
تصنيف:بشتير
تصنيف:هردوزية
پيݣاج (سيكس)

**لپيݣاج** هو نوع تاع سّيكس تتمارس فيه لمرا سّيكس من لمؤخرة تاع راجل و تاتخدّم قضيب صطيناعي وتيتمارس بغرض المتعة الجنسية من مرا مسيطرا ولا .
وطريقة ديال الممارسة تتكون بلمرا تتلبس فلغالب حزام فيه قضيب صطيناعي.

## المتعة ديالو
### المتعة الجسدية
ملي تيدخل القضيب فتقبا تاع ترمة تراجل، تيتحفز الپروستاتا. لي متاصلا بقضيب راجل وهادشي تيوصل لنشوة الجنسية والقدف. ولا يمكن حتا بلإستمناء ولا بدخل يديها فتقبة.
ولمرا تتمتع حيت لقاعدة تاع القضيب تتحاك مع الأعضاء التناسلية ديالها و لا فلقضيب لهزاز فحتى للمرا ماتتيرهاش هاذ لممارسة فراه بحال داك لقضيب ديالها حيث تيتصل بسلك مع العضو ديالها و كلما دخل وخرج كلما تتزاد لمتعة بحال تدير لعادة ليتوصل بيها للقذف.

## مصادر

تصنيف:سيكس
تصنيف:بي دي إس إم
تصنيف:ستيتناء من طاݣ ناقصين تصاور
تعديب د لقضيب ؤ لبيضات

تصغير|Ezada Sinn Ballbusting
**تعديب لقضيب** ولا **تعديب لأعضاء دّكورية د رّاجل** هو نشاط جنسي فيه لألم ب تّزيار على لقضيب. وفيه أنشطة خرين بحال ثقب الاعضاء التناسلية، و اللعب بالشمع، وضرب لأعضاءالتناسلية، و ضّغط و لجلد التناسلي، و لعب الأحليل و تّعديب ب لهران، و تّحفيز ب الضو، و رّكيل. و تيتلقى شخص هاد لأنشطة على شكل متعة جسدية ب لمازوشية، ولا لمتعة لعاطفية ب الدل لجنسي، و بزاف تاع هاد لممارسات فيها مخاطر صحية خايبة.

## مصادر

تصنيف:سيكس
تصنيف:بي دي إس إم
تصنيف:فوييلة (أناطوميا)
أمپير

[تصغير|[أمپيميتر لي هوّا جهاز كيعبر لكورون د تّريسينتي]]
**لأمپير** (كيتّرمز ليها ب لحرف لّاتيني **A**) هيّا عبرة أساسية ديال لكورون د تّريسينتي ف سّيستيم لعالمي د لعبرات. هاد لعبرة تسمات على لعالم د لفيزيك لفرانساوي أندري ماري أمپير، لي كيتّعتابر لأب ديال لتّريسينتومغناطيسية هوّا و دّانماركي هانز كريستيان ؤرستيد.

ف تّعريف د 2019، كورون د تّريسينتي عبارو أمپير واحد كيساوي 10^{19} تعميرة لولية لي كاتدوز ف 1.602176634 تانية. تّعميرة لّولية ب دورها كاتساوي 1.602176634 \times {10^{-19}}   كولومب.

تّعريف لي كان قبل ديال 1 أمپير هوّا لعبار ديال لكورون لي خاصو يدوز ف جوج سلوكا متباعدين ب ميترو، باش يولّدو مجال مغناطيسي كاتساوي لقوة ديالو 2 \times {10^{-7}} نيوتن على لميترو.

## مصادر

تصنيف:عبرات عالمية
تصنيف:لفيزيك
تصنيف:مقالات فيها مصدر و علاين 3000 بايت
تصنيف:عبرات أساسية ف السيستيم لعالمي د لعبرات
قنديلة

[تصغير|[شّمعة لعادية كاتطلق شّعا ب جهودية كاتساوي تقريبا واحد قنديلة ف لمستوى لأفقي]]
**لقنديلة** (كيتّرمز ليها ب **cd**) هيّا عبرة أساسية ف سّيستيم لعالمي د لعبرات، لي كاتخدّم ف لعبار ديال جّهودية د شّعا. يلا خدينا شمعة عادية كانلقاو بلي جّهودية د شّعا لي كاتطلق كاتساوي تقريبا واحد قنديلة.

## مصادر

تصنيف:عبرات عالمية
تصنيف:عبرات أساسية ف السيستيم لعالمي د لعبرات
كيلڤين

[تصغير|[طيرموميتر كيعبر لحرارة ب سّيلسيوس ؤ ل**كيلڤين**]]
**لكيلڤين** (كيتّرمز ليه ب **K**) هوّا عبرة أساسية ف سّيستيم لعالمي د لعبرات ديال لعبار د لحرارة. **سّلوم د كيلڤين** كيتّعتابر سلوم موطلق ديال لحرارة، بمعنى بلي زيرو كيلڤين كيساوي زّيرو لموطلق (حرارة لي مايمكنش شي سيستيم ينزل عليها).

سّلوم د لكيلڤين تعرّف ب لإزاحة ديال نّقطة د زّيرو ف سلوم سيلسيوس من لحرارة فاش كيتجمّد لما ل زّيرو لموطلق، ؤ دّرجات ديالو عندهوم نفس لعبار ديال دّرجات د سلّوم سيسلسيوس. ف تّعريف د 2019، لكيلڤين معتامد على تابتة د بولتزمان لي كاتساوي 1,380649 \times {10^{-23}} J.K^{-1}، ؤ لحرارة ب سّيلسيوس معرفة ب درجة كيلڤين منقوص منها 273,15.

ف سّلوم د كيلڤين، لما كيتجمد ف 273,15 درجة، ؤ كايتبخّر ف 373,15 درجة كيلڤين. زّيرو لموطلق ب سّيلسيوس كيساوي 273,15- درجة سيلسيوس (0 درجة كيلڤين).

ف لفيزيك سّلوم د كيلڤين هوّا لي مخدّم بزاف، ولاكين باقي سّيسليوس منتاشر ف تّخدام لعادي ف أغلبية د لبلدان. ف لميريكان سّلوم د فارنهايت هوّا لي مخدم.

## مصادر

تصنيف:عبرات عالمية
تصنيف:لفيزيك
تصنيف:مقالات فيها مصدر و علاين 3000 بايت
تصنيف:عبرات أساسية ف السيستيم لعالمي د لعبرات
مول (عبرة)

[تصغير|[أميديو أڤوكاضرو، مول تابتة د أڤوكاضرو]]
**لمول** (كيتّرمز ليه ب **mol**) هوّا عبرة أساسية ديال لمقدار د شي مادة محددة ف سّيستيم لعالمي د لعبرات. هاد لمقدار كيتحدد ب شحال فيه ديال لعناصر لأولية ديال ديك لمادة. على حساب نّوع د لمادة، يقدرو يكونو لعناصر لأولية درّات، جزيئات، أيونات ؤلا فرتيتة تحتدرية بحال ليليكطرون.

ف تّعريف د 2019، 1 مول د شي مادة هوّا لمقدار ديال ديك لمادة لي فيه ب تّحديد 6,02214076 \times 10^{23} عنصر أولي ديال ديك لمادة.

تّاريخ ديال لمول مرتابط بزاف ب تّابتة د أڤوكاضرو. تّابتة د أڤوكاضرو هيّا N_A = 6,02214076 \times 10^{23} mol^{-1}.

تّعريف لْقديم ديال لمول كان كيݣول بلي هوّا لعدد ديال درات ف 12 ݣرام ديال لكربون-12.

## مصادر

تصنيف:عبرات عالمية
تصنيف:لفيزيك
تصنيف:شيمي
تصنيف:عبرات أساسية ف السيستيم لعالمي د لعبرات
شقفة إليكطرونية

تصغير|سيركوي متكامل
**شّقفة لإليكطرونية** ؤلا **سّيركوي لمتكامل** هوّا مكوّن إيليكطروني، مبازي على مادة نص دوّازة (بحال سيليسيوم)، ؤ لي مكوّن من مجموعة د سّيركويات لإيليكطرونية لميكروميطرية (لقد ديالها كيتّحسب ب لميكروميطر).

شّقفة لإليكطرونية كيكونو فيها عناصر بحال طرانزيسطور، ديوض، لكونداساتور، ؤ رّيزيسطور.

## مصادر


تصنيف:إيليكطرونيك
تصنيف:إختراعات ديال لقرن 20
دريس جطو

**دريس جطو** (مزيود ف 24 ماي 1945 ف جّديدة) سياسي لامنتامي مغريبي ؤ كان لوزير لّول من 2002 تال 2007.

## حياتو ؤ لكاريير ديالو
دريس جطو قرا ف ليسي لخواريزمي ف كازا، ؤ شد لباك ديالو ف لماط ف 1964. ف 1966 تخرج دريس جطو من جاميعة محمد لخامس ف رّباط ب شهادة ف لفيزيك ؤ شّيمي. خدا موراها ب عام شهادة ف تّسيير من جاميعة كوردوينرز ف لوندريس. مابين 1968 ؤ 1993، شغل بزاف د لمناصب تّسييرية ف شركات مغريبية.

و بعد كتر من 20 عام ف عالم شّركات، جا أول تعيين حوكومي رفيع عام 1993، فاش تعيّن وزير د تّيجارة و صّيناعة. منبعد ولّا وزير د تّيجارة لخارجية عام 1994، و وزير د لفينونس عام 1997. ف 19 شتنبر 2001 ولّا وزير د دّاخيلية، ؤ بقا ف هاد لمنصب حتال 6 نونبر 2002، فاش تعيّن لوزير لّول من طاراف لماليك محمد سّادس. ف 9 غشت 2012، تعيّن جطو كا رئيس ديال لمجلس لأعلى د لحسابات، ؤ ف دجنبر 2019، ولّا عضو ف لّجنة لخاصة ب نّمودج تّنماوي.

## مصادر

تصنيف:زيادة 1945
تصنيف:ناس قراو ف جاميعة محمد لخاميس
تصنيف:سياسي لامنتامي
تصنيف:وزير أول مغريبي
تصنيف:وزير داخلية د لمغريب
تصنيف:ناس حيين
تصنيف:بيوغرافيا د رجال
تصنيف:مقالات فيها مصدر و 3000 بايت
تصنيف:ناس تزادو ف الجديدة
تصنيف:ناس د الجديدة
روكان

**لقرش** ؤلا **لقرص** ؤلا **رّوكان** (سّمية لعلمية **Selachii**) كليدة ديال لحوت فيها كتر من 400 د لأنواع لمفتارسة، ؤ كينقاسمو ل 14 تال 30 فاميلة. صّيد زّايد فيه ف لقرن 20 ؤ 21، أدّا ل تناقص لأعداد ديال بعض لأنواع د رّوكان.

الجدود ديال الروكان، لي كيتسماو كلاضوسيلاكي *cladoselachii*، بانو ف لفترات الجيولوجية من اللخر ديال لؤرضوڤيسي *Ordovician* و الضيڤوني *Devonian*، ولاكين الروكانيات ب الشكل لعصري ديالهوم مابانو تال اللول ديال الجوراسي *Jurassic*، هادي جوايه 200 مليون عام.

الطول ديال نواع الروكان كيتراوح من 17 سنتيميتر (روكان لقنديل لقازام *dwarf lanternshark*) ل 12 ميترو (الروكان لبالينة لي كيتّعتابر أكبر نوع د لحوت ف لعالم). أغلب نواع الروكان ماكيعيشوش ف لما لعدب (بحال الضايات و لويدان)، ولاكين كاينين ستيتناءَات بحال الروكان لعجل *bull shark*، و روكان لويدان *river shark* لي كيعيشو ف لما لعدب و لمالح بجوج.

## مصادر

تصنيف:حوتات
تصنيف:روكانيات
تصنيف:مقالات فيها مصدر و 3000 بايت
ݣريݣوري راسپوتين

**ݣريݣوري ييفيموڤيتش راسپوتين** (ب رّوسية **Григорий Ефимович Распутин**) (تولد ف 22 يناير 1869 ف سيبيريا - مات ف 17 دجنبر 1916 ف سان پيطيرسبورݣ) كان عيساوي و راجل د الدين روسي. كان قريب من لعائلة د نيكولاي التاني، آخر إمبراطور ديال روسيا، و كانت عندو سلطة كبيرة على لبلاد.

تقتل راسپوتين ف 1916 من جوج د الناس قراب للتسار، حيت ما كانش عاجبهم لقرب ديالو منو، و كان تيجيهم باللي هو السباب د بزاف د لمشاكيل اللي كانت ف روسيا ف ديك لوقت.
## مصادر

## لمزاود
link=https://commons.wikimedia.org/wiki/Category:Rasputin?uselang=ary|20x20px تقدر تزيد شوف بزاف د تّصاور و لمعلومات ديال '''''ݣريݣوري ييفيموڤيتش راسپوتين''''' ف ويكيميديا كومنز.


تصنيف:زيادة 1869
تصنيف:وفيات 1916
تصنيف:سياسي روسي
تصنيف:تاريخ د روسيا
تصنيف:بيوغرافيا د رجال
تصنيف:ناس توفاو ف سان پيطيرسبورڭ
نعاس

**نعاس** هو واحد لحالة طبيعية د رخا عند لكائنات لحية, و كيكون فيها بحال توقف د لحركة و لإحساس بشنو كيوقع ف لمحيط, ولكن ميمكنش يتعتابر النعاس كا سخفة. و إنما هو واحد تحول ل حالة د لوعي و مزال كاينين أبحات على لخدمة ديال النعاس و الدور ديالو. غير هو كاين واحد لعتقاد معروف بلي النعاس هو واحد الضاهرة باش الدماغ يولي خدام مزيان.

## مصادر


تصنيف:پسيكولوجيا
تصنيف:سولوك
تصنيف:سلوك د بنادم
تصنيف:حالات نفسية
تقويم ݣريݣوري

تصغير|لبابا ݣريݣوري 13، مول تّقويم لݣريݣوري
**تّقويم لݣريݣوري** هوّا تقويم ميلادي ؤ أكتر تقويم مخدّم ف لعالم كامل. هاد تّقويم طورو لبابا ݣريݣوري تلطاش ف 1582، كا تعديل ؤ تعويض ل تّقويم ليولياني. تّبديل لأساسي كان ف طّاريقة باش كيتزادو نّهارات ف لعام لمكبّس، بحيت لموعدال ديال عاداد نّهارات ف لعام يكون 365,2425 لي قرب ل لمدة ديال لعام شّمسي (365,2422 يوم)، لي كايحددو دّوران د لأرض على شّمش. على حساب لوبصيرڤاطوار لبحري لميريكاني، لقاعيدة ديال لعام لمكبّس ف تّقويم لݣريݣوري هيّا كـ تّالي:


لعام كيكون مكبّس يلا كان كيتّقسم على ربعة، من غير يلا كان كيتّقسم على 100. ولاكين هاد لعوام لمياوية كيكونو مكبسّين يلا كانو كيتقسمو على 400. متلاً، لعوام د 1700، 1800، ؤ 1900 ماشي مكبّسين، ولاكين 1600 ؤ 2000 مكبّسين.


## مصادر


تصنيف:تقويم
تصنيف:تأسيسات د 1582
تصنيف:تأسيسات د 1582 ف ؤروپا
عام مكبس

[تصغير|نهار [29 فبراير كيتزاد فاش كيكون لعام مكبّس ف تّقويم لميلادي]]
**لعام لمكبّس** (ب نّݣليزية **leap year**) ؤلا **لعام لبيسيكستيل** (ب نّݣليزية **bissextile year**) هوّا لعام ف شي تقويم لي كيكون فيه نهار زايد على لعوام لعاديين، ؤلا شهر كامل زايد ف لحالة ديال تّقويم شّمسي لقمري. هاد لبلان كيتدار باش يبقا تّقويم مسانكرونيزي معا لعام لفلكي ؤلا لعام لفصلي.

حيت لأحدات لفلكية ؤ لفصول ماكيطراوش ؤ ماكيتعاودوش على حساب نهارات محددين، تّقويمات لي عندهوم عاداد د نّهارات ماكيتبدّلش من عام ل عام، ب ضّارورة غادي يطرا فيهوم نزياح ديال تّواريخ د لأحدات لي بنادم باغي يبقا متبّعهوم، بحال لبدية د لفصول ؤ لأعياد لي مرتابطة بيهوم. زّيادة ديال نهار ؤلا شهر مرة مرة، كيصحّح داك نّزياح، ؤ كيرد تّقويم قرب ل رّيتم ديال لحاراكة د لكواكب ف لمجموعة شّمسية.

على حساب لوبصيرڤاطوار لبحري لميريكاني، لقاعيدة ديال لعام لمكبّس ف تّقويم لݣريݣوري هيّا ك تّالي:


لعام كيكون مكبّس يلا كان كيتّقسم على ربعة، من غير يلا كان كيتّقسم على 100. ولاكين هاد لعوام لمياوية كيكونو مكبسّين يلا كانو كيتقسمو على 400. متلاً، لعوام د 1700، 1800، ؤ 1900 ماشي مكبّسين، ولاكين 1600 ؤ 2000 مكبّسين.


## مصادر


تصنيف:تقويم
تصنيف:عبرات د الزمان
تصنيف:مقالات فيها مصدر و علاين 3000 بايت
إدريس

**إدريس** ف لمعتقد لإسلامي كيتّعتابر نبي من لأنبيا تاع الله و أول واحد تعطى نّبوة من بعد آدم و شيث ف تّقاليد دّينية لإسلامية. كاين لي كيعتاقد بلي هوّا نيت نّبي لي مدكُور ف تّوراة ؤ لإنجيل ب سميت "أخنوخ".

## نسب ديالو
ف تّوراة هو أخنوخ بن يارد بن مهلائيل بن قينان بن أنوش بن شيت بن آدم كيما ف سفر التكوين.
و تݣال بلي هو إدريس بن يارد بن مهلائيل و تيتسالا نّسب ديالو عند شيت بن آدم و سميتو عند لعبرانيين (خنوخ) و ف طّرجامة لعربية (أخنوخ) و هو من جدود نوح.

## إدريس ف لإسلام
تذكر ف لقرآن ب سميتو ف سورة مريم ف جوج أيات 56 و 57.

إدريس هو واحد من لأنبياء لي هضر عليهم لقرآن وتذكر صراحة بلي راه نبي، و لمسلمين ضاروري يأمنو بيه و يعتاقدو ب نّبوة ديالو حيث لقرأن دكرو بسميتو، و هضر على شخصيتو و وصفو ب نّبوة و صّديقية. و دكر بن إسحاق بلي راه أول واحد خط ب لقلم وعاش 308 عام. و ݣالو شي ناس بلي راه هو لي هضر عليه معاوية بن لحكم السلمي حيت سولو رّسول محمد علا لخط ب رّملة و جاوبو بلي لخط على رّملة كانت وحدة من لمعجزات ديالو.
على حساب تّرات لإسلامي، نّبي محمد تلاقا إدريس ف سّما رّابعة ف لمعراج ف رحلة لإسراء و لمعراج.

## نوطات


## مصادر

تصنيف:مقالات فيها مصدر و 3000 بايت
تصنيف:أنبيا ف القرآن
تصنيف:أنبيا
تصنيف:شخصيات دخلات لجنة بلا ماتموت
تقويم

[تصغير|[كالوندري ف أندونيسيا كيمتّل تّقويم لڭريڭوري]]
**تّقويم** هوّا سيستيم ديال تنضيم زّمان، لي كيتقسم فيه ل يامات، سيمانات، شهورا ؤ عوام. تّاريخ هوّا تحديد ديال واحد نّهار براسو ف تّقويم، لي كيتّعرف ب سميتو، نّمرة ديالو ف شّهر، ؤ لعام (متلاً تّنين 20 يونيو 2022). لموصطلح د "تقويم" يقدر يتسما حتا على تسجيل مكتوب ديال تقويم ف وراق ؤلا غيرو، وخا ف تّخدام لعام كلمت "كالوندري" مستعملة كتر ب هاد لمعنى. لفترات (شهورا ؤ عوام) ديال تقويم كيتبعو عادةً لحاراكات ديال لقمر ؤ شّمش، ولاكين ماشي ديما.

أكتر نوع ديال تّقويمات لي كان مستعمل ف لقديم، كان هوّا تّقويم لقمري شّمسي، لي كان كيحدد شّهر على حساب دّورة ديال لقمر على لأرض، معا إضافة ديال شهر ف لعام ف بعض لعوام باش يبقا تابع ل لمدة د لعام شّمسي على لمدى لبعيد. تّخدام ديال تّقويمات كيرجع ل لعصر نّيوليتي، ؤ كاينين مبنيات ميڭاليتية لي كيعتاقدو لأركيولوجيين بلي كاتمتّل سيستيمات ديال لحساب د زّمان، بحال ستونهينج ف نّڭليز ؤ معلامة مزورا ف لمغريب.

## مصادر


تصنيف:زمان
تصنيف:عبرات د الزمان
حواء

**حواء** (ب نّݣليزية **Eve**، ب لعبرية **חַוָּה**، ب سريانية **ܚܰܘܳܐ**) شخصية ف سفر التكوين ف لكتاب لمقدس لعبري. على حساب لقصة لأصلية ف الديانات لإبراهيمية، حواء هي لمرا لّولة ديال آدم. ف الديانة ليهودية كيتڭال بلي ليليت كانت تا هيّ مرات آدم.

ف لفصل التاني ف سفر التكوين، خلق الله حواء من ضلع آدم باش تكون رفيقة ديالو. كان آدم مكلف ب لحراسة تاع جّنة قبل ماتخلق حواء، و ماكانتش حاضرة ملي أمر الله آدم باش ماياكلش لفاكهة لمحرمة وخا كانت عارفة. ومن بعد ماݣاليها حنش بلي راه ماغاتقتلهاش و غاتجيبليها النفع قسمات لفاكهة معا آدم، و ملي كلاو من شجرة لحياة، تيتطردو من جنة عدن. تتختالف لكنائس لمسيحية على طريقة لي تاتشوفو بيها لعصيان تاع آدم و حواء لله، لي تعاقبو عليها ݣاع لبشر.

## مصادر


تصنيف:دين
سفيان رحيمي

**سفيان رحيمي** (تولد ف 2 يونيو 1996 ف الدرا لبيضا) كوايري مغريبي تيلعب ف لبلاصة د جناج ف لفرقة د لعين ف لإمارات، و مع لمنتخب د لمغريب د كورة.
## لمسيرة ديالو
لعب سفيان رحيمي ف تلاتة د لفراقي، اللي هوما: نجم الشباب (2017–2018)، الراجا (2018–2021)، لعين (2021 - دابا).

## لألقاب و الجوائز ديالو
### مع الراجا
* 2018: لكاس د لكونفيدرالية لإفريقية
* 2019: لكاس د السوپبر لإفريقي
* 2020:
** لبطولة د لمغريب
** كاس لعرب د لفراقي لأبطال
* 2021: لكاس د لكونفيدرالية لإفريقية

### مع لعين
* 2022: لكاس د رابطة المحترفين د لإمارات

### مع لمغريب
* 2020: كاس إفريقيا د لمحليين
* 2024: برونزية أولمپياد باريس 2024

### فردية
* جائزة هدّاف دوري أبطال آسيا 2023-2024

## مصادر

تصنيف:كوايري مغريبي
تصنيف:زيادة 1996
تصنيف:ناس حيين
تصنيف:ناس تزادو ف الدار البيضا
تصنيف:ناس د الدار البيضا
لحسن سكوري

**لحسن سكوري**، تولد ف 1952 ف عين شݣاݣ ؤ توفا ف 3 ماي 2022 ف رّباط، كان سياسي مغريبي.

## نبذة
ف 8 أكتوبر 2015، تعين وزير د شباب ؤ رياضة ف حوكومة بنكيران تانية بلاصت محند لعنصر.

بين 2016 ؤ 2021، كان عضو ف مجليس نّواب علا دايرة د صفرو.

## السيرة الذاتية
### الدراسة
السكوري تخرّج من المدرسة الوطنية للإدارة العمومية فـ عام 1981، وخدى دبلوم الدراسات العليا فـ القانون العام، تخصص العلوم السياسية من جامعة محمد الخامس فـ عام 1986. تابع تكوين فـ المعهد الوطني للأطر الإدارية فـ إيفري، وعندو شهادة تكوين من جامعة بيتسبرغ فـ ولاية بينسيلفانيا (فـ الولايات المتحدة الأمريكية) فـ موضوع "تدبير التنمية فـ الدول الصاعدة". بالإضافة لهاد الشي، استفاد من بزاف ديال التداريب والدورات التكوينية فـ المغرب وفرنسا.

### كاريير
الحسن السكوري كان عضو فـ المكتب الوطني ديال حزب الحركة الشعبية. شارك فـ إنجاز العديد من الدراسات ومشاريع الإصلاح اللي كاينة فـ طور التفعيل، من بينها بلورة مقترحات حزب الحركة الشعبية حول الجهوية المتقدمة ودستور 2011.

لحسن السكوري، اللي معروف بتشبثه بمنطقته ديال عين شݣاݣ، كيترشح فهاد الدائرة الانتخابية من عام 1977.

وتقلد عدة مهام سامية فمجموعة من القطاعات الوزارية. كان مدير للموارد البشرية والشؤون العامة فالمندوبية السامية للمياه والغابات ومحاربة التصحر ما بين 2000 و2009. وخدم قنصل عام ديال المغرب في رين بفرانسا من 2011 حتى 2012. ومن 2013 إلى 2015، شغل منصب مدير ديوان فوزارة التعمير وإعداد التراب الوطني ووزارة الشباب والرياضة. وكان أيضا مستشار لوزير الداخلية محند العنصر بين 2012 و2013. بعد 2015، ولى رئيس ديوان وزير الشباب والرياضة حتى تم تعيينه وزير فهاد الوزارة.

خدم رئيس قسم فوزارة الصيد البحري وكان مسؤول فقطاع البريد والاتصالات اللي بدا فيه مشوارو المهني.

وقام لحسن السكوري بعدة مهام رسمية خارج المغرب، خصوصاً في شيلي، واليابان، وكوت ديفوار، وتشاد، والجزائر، ووسط إفريقيا، وألمانيا.

وخلال المسار ديالو المهني، مارس حتى هو مهنة التدريس فالمدرسة الوطنية للإدارة، وشارك كمحاضر فبزاف ديال الندوات والمؤتمرات اللي كانت كتركز خصوصاً على تدبير الموارد البشرية وتدبير الميزانية وإصلاح الدولة.

عنده إسهامات مهمة فميدان الإصلاح الإداري، والتدبير العصري للموارد البشرية والمالية، وكذا التدبير التوقعي للكفاءات والمهن والمناصب، والتكوين المستمر. كفاءته كاتشمل حتى ميادين خرانين بحال الدبلوماسية، الحوار الاجتماعي، الشراكة والتعاقد، وتدبير المشاريع وقيادة التغيير. وعندو اهتمامات فالعمل الجمعوي فمجالات مختلفة.

## تعيينو وزير للشباب والرياضة

ف 8 أكتوبر 2015، استقابل الملك محمد السادس فالقصر الملكي فـ طانجا وعينه وزيرا للشباب والرياضة. السكوري، اللي كيكون من حزب الحركة الشعبية، كان هو ثالث وزير ديال الشباب والرياضة فـ حكومة بنكيران. هاد الشي جا بعدما تْعفّى محمد أوزين بسبب فضيحة ديال العشب فالمجمع الرياضي الأمير مولاي عبد الله، وقبل منو كان محند العنصر اللي استاقل بعدما تولّى رئاسة جهة فاس مكناس. فـ 21 أكتوبر 2016، تْعفّى السكوري من مهامو كوزير بسباب استقالتو حيت تْنتخب نائب فـ مجلس النواب فـ الانتخابات التشريعية المغربية ديال 2016. هاد الإعفاء جا بناء على مقتضيات الدستور المغربي، خصوصا الفصل 47.

## مصادر

تصنيف:زيادة 1952
تصنيف:وفيات 2022
تصنيف:سياسي مغريبي
تصنيف:وزير مغريبي
تصنيف:ناس تزادو ف عين شݣاݣ
تصنيف:ناس توفاو ف الرباط
تصنيف:ناس قراو ف جاميعة محمد لخاميس
تصنيف:سياسيين مغاربا د لقرن 21
حسن أبو أيوب

**حسن أبو أيوب** (مزيود ف 18 ماي 1952 ف برشيد) سياسي مغريبي، كاينتامي ل لحركة شعبية. فاميلتو أصلها من تافراوت ف سوس. كان أبو أيوب سافير د لمغريب ف فرانسا، سّعودية، طّاليان ؤ ف رومانيا. كان مرشح باش يكون رئيس ديال لمونضامة لعالمية د تّيجارة. داز تا من لمناصب ديال وزير د سّياحة، د لفلاحة ؤ د تّيجارة لخارجية.

أبو أيوب كيهضر بزاف د لّوغات، بحال لأمازيغية، دّاريجة، لعربية، لفرانساوية، سّپنيولية، نّݣليزية، ؤ طّاليانية.

خدا ديپلوم من مدراسة د لبيزنيس د ليون ف 1974.
## كاريير
* 11 غشت 1992 - 9 نونبر 1993: وزير د تّيجارة لخارجية و سّتيتمارات لخارجية و سّياحة ف لحوكومة لعشرين.
* 20 يوليوز 1994 - 27 فبراير 1995: سافير د لمغريب ف السعودية، دجيبوتي ؤ صّومال.
* 27 فبراير 1995 - 14 فبراير 1998: وزير لفلاحة و لإصلاح زّراعي ف لحكومة تلاتة و عشرين.
* 1 شتنبر 1999 - 30 نونبر 2004: سافير د لمغريب ف فرانسا.
* 23 فبراير 2010: خلف محمد نبيل بن عبد الله كا سافير د لمغريب ف طّاليان.
* 26 يونيو 2019: تعيّن سافير د لمغريب ف رومانيا و مولدوڤا.
## مصادر

تصنيف:زيادة 1952
تصنيف:سياسي مغريبي
تصنيف:وزير مغريبي
تصنيف:ديپلوماسيين مغاربا
تصنيف:ناس تزادو ف برشيد
تصنيف:مقالات فيها مصدر و 3000 بايت
شيرين أبو عاقلة

**شيرين أبو عاقلة**، تولدات ف 3 أبريل 1971 ف لقدس ؤ توفات ف 11 ماي 2022 ف جينين، كانت صحافية فيليسطينية.
خدمات مراسلة ف لقناة د لجزيرة ل 25 عام قبل مايقتلها لجيش لإسرائيلي ف لوقت لي كانت كاتدير تغطية د لهجوم ف ف لمدينة د جينين.

## حياتها
تولدات أبو عاقلة ف 1971 ف لقدس ف وسط فاميلة كاطوليكية د عرب فيليسطينيين مسيحيين أصلهم من بيت لحم. دوزات وقيتة ف لميريكان، ؤ خدات لجينسية علا طريق لعائلة د مها لي عايشين ف نيوجيرسي.

دوزات قرايتها د ليسي ف بيت حنينا، ؤ موراها تسجلات ف جاميعة لأردن د لعولوم ؤ طيكنولوجيا باش تقرا لهنداسة؛ ؤ تحولات ل جاميعة ليرموك فين تخرجات ب ديپلوم ف صحافة لمكتوبة. مورما تخرجات، رجعات أبو عاقلة ل فيليسطين.

### لكاريير
خدمات أبو عاقلة مراسلة ف لإداعة د مونطي كارلو ؤ صوت فلسطين. ف 1997، بدات تخدم كا صحافية ف لجزيرة، ؤ ولات مراسلة معروفة ف لقناة ب لعربية. عاشت ؤخدمات ف لقدس شرقية، ؤ غطات ݣاع لأحدات لمهمة لمرتابطين ب فلسطين من بينهم نتيفاضة تانية، ؤ حتا سياسة لإسرائيلية. كانت كاتغطي حتا لݣنايز د لفيليسطيين لي قتلهوم لجيش لإسرائيلي. بقات خدامة أبو عاقلة ف لجزيرة حتا قتلها لجيش لإسرائيلي ف 2022.

### لموت
[تصغير|خاريطة د [بتسيلم كاتبين فين كان لجيش لإسرائيلي كيتبادل لقرطاس معا لفيليسطينيين (B) ضد لبلاصة لي تقتلات فيها أبو عاقلة (A).]]
ف 11 ماي 2022، علنات وزارة صّحة لفيليسطينية بلي أبو عاقلة تيرا عليها ؤ قتلها لجيش لإسرائيلي ف لوقت لي كانت كاتدير تغطية علا لهجوم د لجيش علا لمدينة د جينين. أبو عاقلة كانت حاضرة ف لهجوم لي لجيش لإسرائيلي قال بلي كيهدف باش يشد "مشتبهين ب لإرهاب". تيرا لجيش علا أبو عاقلة ف راس، ؤ تنقلات ل سبيطار بن سينا، فين تعلن بلي توفات. كان ف عمرها 51 عام. صحافي أخور، علي سّمودي د جورنال لقدس، تيراو عليه ف ضهر والاكين نجا؛ جوج فيليسطينيين خرين داوهم ل سبيطار ف حالة مستاقرة.

جّورنال لإسرائيلي هارتس دكر بلي فيليسطينيين تيراو علا عساكريا د لجيش لإسرائيلي ؤ مورها ردو عليهم؛ لجزيرة دكرات بلي علا حساب لمودير د لمكتب ديالهم ف رام الله، وليد لعمري، بلي ماكانش حتا طليق د لقرطاس من لفيليسطينيين. قال لعمري بلي أبو عاقلة كانت لابسة كاصك ؤ تضربات ف بلاصة مامحمياش تحت لودن شي لي كيبين بلي كانت "مستهدفة عمدا". بين ڤيديو د هاد لحادتة بلي أبو عاقلة كانت لابسة جيلي زرق باين مكتوب عليه "صحافة".

## مصادر

تصنيف:زيادة 1971
تصنيف:وفيات 2022
تصنيف:صحافية فيليسطينية
تصنيف:مقالات فيها مصدر و 3000 بايت
تصنيف:ناس تزادو ف لقدس
حمزة حمري

**حمزة حمري** (مزيود ف 12 يناير 1995) هوّا مصارع تونسي محتارف ف فنون د لمقاتلة لمخلطة و بطل أفريقيا ف بوطولة نادي أبوظبي د لمقاتلة. وهوّا أول رياضي تّولد و كبر ف بلاد عربية كيوقع مع بوطولة سلسلة لمقاتلة لميريكانية بيب إكستريم .

## حياتو
تولد حمري ف القيروان ف تونس.

## لألقاب
* بطل منظمة ليبيا الدولية على وزن 70 كلݣ.
* المركز التالت ف لبطولة التونسية د جّيدو 2013 (-66 كلݣ) 
* بطل تونس ف جّيدو 2014 (-66 كلݣ)
* بطل ڤيك فايت ف لمدابزة د لپلاج (-70 كلݣ)
* بطل أفريقيا ف ADCC (-70 كلݣ)

## مصادر

تصنيف:زيادة 1995
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف القيروان
تشاكرا

350بك|تصغير|تّشاكرات لملونة معا شّرح
**تشاكرا** (ب سنسكريتية **चक्रं**، ب لهندية و لپالية **चक्क**، *جاكا*، و ب طايلاندية **จักระ**، و ب طاميلية **சக்கரம்**، و ب شّينوية **轮**، وب تيبتية **འཁོར་ལོ་**، *خورلو*) هيّا واحد لمفهوم مهزوز من نّصوص لهندوسية و تيتخدّم ف طّقوس و لممارسات تاع لهندوس.

## أصل لكلمة
كلمت "تشاكرا" جات من جدر هندوؤروپي قديم، لي كانلقاو مشتقات ديالو ف ليونانية ، ؤ تا ف لّوغات لّاتينية بحال لفرانساوية ، ؤ كاتعني "سيكل" ؤلا "دوّارة".

## التعريفات
واخا عندها بزاف تاع تّفسيرات ولكن كاين تفسير واحد مشترك:
* تتشكل جزء من مكنون طاقة رقيقة حدا قنوات ؤلا ويدان طّاقة لمسمية "نادي" و حتا تيارات رقيقة تتسمى "برانات".
* هيّا كاينة ف واد رئيسي لي سميتو سوشومنا، و لي تيمشي داخل سّنسول و حداه.
* كاينين 2 تاع نوادي خرين هوما إيدا و پينݣالا تيمشو ف تشاكرا حدا سوشومنا، و بعض لمرات تيقطعوها ف بلاصة شاكرات.
يعني بلي تشاكرات هي مراكز طاقة ف سّنسول و كاينة ف تفرعات رئيسية د لجهاز لعصبي د بنادم. و تتبدا من قاعدة سّنسول وغادية طالعة ل فوق لقلقولة، و تدوز من تلاتة قنوات تاع طّاقة رّئيسية، لي هيّا سوشومنا و إيدا و پينݣالا. تتعتبر تشاكرا نقطة لملاقية و رابطة طاقة لفيزيك لحيوية د لكسدة تاع بنادم. و ݣالت سوزان شومسكي بلي لبرانا هو لمكون لأساسي تاع لكسدة لي ماتيبانش و هو حقل طاقة و نيضام تشاكرا متكامل... سّاروت تاع لحياة و مصدر طاقة ت لكون.

تشاكرات سّبعة لأساسية على حساب لوصف لعام ديالها:
# مولادارا (سنسكريتية मूलाधार، طايلاندية มูลาธาระ) وهي تشاكرا جّدر ولا لقاعدة (پروسطاط)
# سڤاديستانا (سنسكريتية स्वाधिष्ठान، طايلاندية สฺวาธิษฺฐานะ) تشاكرا سّاكروم (عضم سّاكروم لي كيكون ف لتحت ف سّنسول)
# مانيپورا (سنسكريتية मणिपूर، طايلاندية มณีปูระ) تشاكرا الضفيرة الشمسية (كاينة ف السرة)
# أناهاتا (سنسكريتية अनाहत, طايلاندية อนาหะตะ) تشاكرا لقلب ( كاينة ف لقلب)
# ڤيشودي (سنسكريتية विशुद्ध, طايلاندية วิศุทฺธะ) تشاكرا لقرجوطة ( كاينة ف لقرجوطة و رّجبة، لفوق د سّدر)
# أجنا (سنسكريتية आज्ञा, طايلاندية อาชฺญา) تشاكرا لحاجب ؤلا لعين التالتة (لغدة الصنوبرية ولا لعين التالتة)
# ساهاسرارا (سنسكريتية सहस्रार, طايلاندية สหัสฺราระ) تشاكرا التاج ( فوق رّاس)

ملف:Muladhara.svg|مولادارا
ملف:Swadhisthana.svg|سڤاديستانا
ملف:Manipura2.svg|مانيپورا
ملف:Anahata green.svg|اناهاتا
ملف:Vishuddha blue.svg|ڤيشودي
ملف:Ajna chakra.svg|أجنا
ملف:Sahasrara.svg|ساهاسرارا


## مصادر


تصنيف:هندوسية
تصنيف:پاراسيكولوجي
تصنيف:لخوارق
تصنيف:فوقطبيعة
تصنيف:مقالات فيها مصدر و 3000 بايت
تصنيف:ميديطاسيو
وحيد خليلهودزيتش

**وحيد خليلهودزيتش**، ولاّ **ڤاهيد هاليلوزيتش** (بلبوصنية: **Vahid Halilhodžić** - تولد ف 15 ماي 1952 ف يابلانيكا ف يوݣوسلاڤيا) هو لعاب قديم و مدرب د لكورة بوصني. عندو تا لجنسية د فرانسا من 1995. تختار أحسن مدرب فرانساوي د عام 2001 من لمجلة د فرانس فوطبول.

من غشت 2019، ولاّ خليلهودزيتش هو لمدرب د لمنتخب د لمغريب د لكورة ف بلاصة هيرڤي رونار. ف 11 غشت 2022 تمات لإقالة ديالو من طاراف لجامعة لمغريبية د لكورة.

## لإنجازات ديالو
وحيد خليلهودزيتش عندو بزاف د لإنجازات مع لفراقي و لمنتخبات اللي درّب، منها:
* ربح كاس لأبطال د إفريقيا مع الراجا ف 1997
* لبطولة د لمغريب ف 1998 مع الراجا
* لكاس د فرانسا ف 2004 مع پاري سان جيرمان
* لبطولة د كرواتيا ف 2011 مع دينامو زاݣريب
* تأهل ل 1/8 النهاية د كاس لعالم مع الجزائر ف 2014
## مصادر

تصنيف:زيادة 1952
تصنيف:كوايري
تصنيف:مدريب فرانساوي
تصنيف:مدريب ديال لمنتخب لوطني لمغريبي د لكورة
تصنيف:ناس حيين
تصنيف:بيوغرافيا د رجال
تصنيف:مدريب ديال الرجاء البيضاوي
محفر كحل

[تصغير|أنيماصيو ديال [مجرة دايزة مورا محفّر كحل، لي كاتبيّن مفعول لّونتيصاج لجابدي (تعواج ديال ضّو لي جاي من لمجرة)، بسباب لجابدية لقوية ديال لمحفر لكحل]]
**لمحفّر لكحل** (ب نّݣليزية **black hole**) هوّا منطقة ف زّمكان لي لجابدية فيها واصلة ل واحد دّرجة ف لقوة بلي حتا حاجة، لا فرتيتة ؤ لا موجة كهرمغناطيسية (بحال شّعا)، ماتقدر تفلت منها. نضرية د نّسبية لعامة ديال ألبيرط آينشطاين كانت دارت توقّع بلي أي كسدة فلكية عندها كتلة ؤ كتافة كبيرة بما يكفي، تقدر تديفورمي زّمكان باش تولي محفّر كحل. لحد لي ماتقدر تا حاجة تفلت يلا تجاوزاتو، كيتسما لأفق د لحادات. وخا هاد لحد كيأتر بشكل كبير ف لحوايج لي كيدوزو منو، ماعندو تا شي خاصيات فيزيكية باينة على حساب نضرية د نّسبية. من بزاف د نّواحي، لمحفّر لكحل كيتصرف بحال كسدة كحلة ميتالية، حيت ماكيعكسش ضّو ݣاع.

نّضرية د لمجالات لكوانطية ف زمكان معوج كاتّوقع بلي لأفق د لحادات كايصدّر إشعاع د هوكين، ب حرارة متناسبة عكسياً معا لكتلة ديال لمحفّر لكحل. حيت لكتلة ديال لمحفّرات لكحلة كاتكون كبيرة بزاف، هاد لإشعاع كيكون صغيكرون، ؤ ماكاينة تا طاريقة معروفة دابا باش يتديطيكتا.

أول عولاما توقّعو لوجود ديال شي كسدة فلكية لي كتيلة ل درجة باش مايفلتش منها ضّو، هوما دجون ميتشل ؤ پيير سيمون دولاپلاص ف لقرن 18.

لعولاما د لكوصمولوجيا كيعتاقدو بلي لأغلبية د لمجرات عندهوم محفّر كحل ف لمركز ديالهوم. لمحفر لكحل لي كاين ف لمركز د لمجرة ديالنا، مجرّ لكبش، كايتسما ساجيطاريوس A*.

## لأصل
لمحفرات لكحلة كاتكوّن عادةً ب نهيار ديال نجوم لكتلة ديالها 3 د لمرات ؤلا كتر لكتلة ديال شّمش. مي لعولاما كيعتاقدو بلي لبعض منها كاتكوّن ب طرقان خرين، بحال نهيار ديال سدايم د لغبرة ف لبديات لّولة د لكون، لي عطا لمحفّرات لكحلة لمݣضرة لي كاينة ف لمركز ديال أغلبية د لمجرات.

نّجوم لي لكتلة ديالها قل من 3 د لمرات لكتلة د شّمش، ف لّخر د حياتها، كاتحوّل ل نجمة نيوطرونية ؤلا ل قازام بيض.

## مصادر


تصنيف:لفلك
تصنيف:مقالات فيها مصدر و 3000 بايت
تصنيف:مجرات
تصنيف:نضرية د نسبية
تصنيف:النسبية لعامة
ساجيطاريوس A نجمة

تصغير|أول تصويرة ديال ساجيطاريوس A* نشروها لعولاما ف 12 ماي 2022
**ساجيطاريوس A*** (نطقان *ساجيطاريوس أ نجمة*) هوّا محفّر كحل مڭضّر كاين ف لمركز ديال مجرة مجرّ لكبش لي كاينين حنا فيها.

ف 2020، حصلو لعولاما راينهارد ڭينتسل ؤ أندريا ميا ڭيز على جايزة نوبل د لفيزيك على لكتيشاف ديالهوم بلي ساجيطاريوس A* كسدة كتيفة ؤ عندها كتلة مڭضّرة، شّي لي مايقدر يتفسّر غير ب وجود محفر كحل ف داك لموضع.

ف 12 ماي 2022، مجموعة د لفلكيين نشرو تصويرة ديال ساجيطاريوس A* لي كان لتاقطها طّيليسكوپ إيڤانت هورايزون ف 2017. هادي تاني تصويرة لي تخادت ل محفّر كحل، بعد تّصويرة ديال لمحفّر لكحل لمڭضّر لي كاين ف مجرة ميسيي 87 ف 2019، ب نفس طّيليسكوپ.

## مصادر

تصنيف:لفلك
تصنيف:محفر كحل مݣضر
محفر كحل مݣضر

[تصغير|أول تصويرة تخادت ديال محفّر كحل مݣضر لي كاين ف مجرة [ميسيي 87]]
**لمحفّر لكحل لمݣضّر** (ب نّݣليزية **supermassive black hole**) هوّا أكبر ؤ أكتل نوع ديال لمحفّرات لكحلين كاين ف لكون، ؤ لي لكتلة ديالو كاتكون فايتة 100.000 مرة ؤ تقدر توصل ل لملاير د لمرات لكتلة د شّمش. لمحفّرات لكحلة بشكل عام هيّا كسدات فلكية لي كاتنتج من نهيار جابدي لي كايخلي موراه منطقة عندها شكل مكوّراني د زّمكان، لي ماتقدر تا حاجة تفلت منها، والا حتا ضّو.

لمراقبة لفلكية بيّنات بلي لأغلبية د لمجرات عندها محفّر كحل مݣضّر ف لمركز ديالها. متلاً، لمجرة ديالنا مجرّ لكبش، كاين فوسط منها محفّر كحل مݣضر كيتسما ساجيطاريوس A*. تّنامي د لݣاز لبينجمي لي كيدور على هاد نّوع د لمحفّرات لكحلين، كاتجي منو طّاقة ؤ شّعا لمركّزين ف صّونطر د لمجرات ؤ ديال لكوازارات.

كاينين جوج محفّرات كحلين مݣضرين لي تصوّرو ل حد سّاعة، هوما ساجيطاريوس A* ف مجرتنا، ؤ لمحفر لمݣضر ديال مجرة ميسيي 87.

## مصادر


تصنيف:لفلك
تصنيف:مجرات
كتلة

تصغير|ميزان د تّعادل لي كيقارن لكتلات د لكسدات
**لكتلة** (ب نّݣليزية **mass**، رشمة **m**) هوّا مقدار فيزيكي كيعبّر على لمقدار د لمادة ف شي كسدة. ؤ هيّا عبار ديال الصقيل لي نقدرو نفسّروها ب لمقاومة ديال شي كسدة ل لكسيراج (تغيير زّربة ديال لكسدة). لكتلة ديال شي كسدة كاتحدد أيضاً لقوة د لجابدية لي كاتطبّق على كسدات خرين (كلما كانت لكسدة أكتل، كلما كانت كاتجبد ليها كسدات خرين ب قوة كبر). هاد لقوة ماكاتبان بشكل واضح حتا كاتكون لكتلة كبيرة بزاف، بحال ف لحالة د لكواكب ؤ نّجوم.

لعبرة ديال لكتلة ف سّيستيم لعالمي د لعبرات هيّا لكيلوݣرام. ف لفيزيك، لكتلة ماشي هيّا تّقل ؤلا لوزن، وخا لعبار د لكتلة كيعتامد على لعبار د لوزن ب ميزان د روصور، ماشي لميزان د تّعادل لي كيقارن لكتلة د كسدة معا كتلات معروفين د كسدات خرين. تّقل ديال كسدة كاتكون عندو علاقة معا لقوة د لجابدية. متلاً شي كسدة لوزن ديالها 100 كيلو فوق لأرض، غادي يكون لوزن ديالها 16,5 كيلو فوق لقمر، ولاكين لكتلة ديالها ماغاديش تّبدّل، حيت لمقدار د لمادة فيها بقا هوّا هوّا.

## مصادر


تصنيف:لفيزيك
تصنيف:مقدار ف لفيزيك
مكوراني

تصغير|مكوراني عامودي (علّيمن)، ؤ مكوراني أفقي (علّيسر)
**لمكوّراني** (ب نّݣليزية **spheroid**) هوّا شكل تسطاري ف تلاتة د لأبعاد لي كيشبه ل كورة ولاكين ماشي كورة. لمكوراني كيتقاد ب تدوار إهليلج على واحد من لمحاور رّئيسية ديالو. يلا كان تّدوار تدار على لمحور لكبير د لإهليلج كيعطي مكوراني عامودي (بحال لكورة د رّيݣبي)، ؤ يلا تدار على لمحور صّغير كيعطي مكوراني أفقي.

حيت لأرض مفلطحة شوية ف لأقطاب ديالها، بسباب دّوران ديالها على راسها، شّكل ديالها ف لواقع ماشي كورة، مي مكوراني أفقي.

لمعادلة دّيكارتية ديال مكوراني هيّا: \frac{x^2+y^2}{a^2}+\frac{z^2}{c^2}=1
بحيت x، y ؤ z كيمتّلو لإحداتيات ديال نقطة على سيرفاص ديال لمكوراني، ؤ a هيّا دّياميطر لأفقي ؤ c هيّا دّياميطر لعامودي ديالو.

## مصادر

تصنيف:تسطار
كارول دجي

**كارولينا خيرالدو ناڤارو** (تولدات 14 فبراير 1991) معروفة بسميتها لمهنية **كارول دجي** هي مغنية و كاتبة تاع لأغاني د رّيݣيتون كولومبية، تّعاون لي دارت معا أنويل إي إي (Anuel AA) ف أغنية "Secreto" جابليها لهتمام و ضهرات لعلاقة ديالهم ف لڤيديو لموسيقي د لأغنية، و تّعاون ديالها معا مغني ت راب لپويرطوريكي باد باني ف أغنية "Ahora Me Llama" حقق ليها نجاح كبير ف لمجتمع لّاتيني. حققات أغنية "Secreto" تاهيا نجاح كبير ف أمريكا اللاتينية، و خرجات أغنية "China" معا أنويل إي إي و جي بالفين و دادي يانكي و أوزونا، و لي ولات أول ڤيديو موسيقي ديالها ضرب كتر من مليار مشاهدة ف ليوتيوب.

## مصادر


تصنيف:زيادة 1991
تصنيف:كولومبيا
تصنيف:ناس حيين
پويرطوريكو

**پويرطوريكو** رسمياً **لكامونويلث د پويرطوريكو** (ب صّبليونية **Estado Libre Asociado de Puerto Rico**) هيّا ݣزيرة كاريبية عندها حوكم داتي و تابعة ل لميريكان، ؤ كاتبعد ب علاين 1600 كلم من مدينة ميامي ف فلوريدا. پويرطوريكو عندها 3,2 مليون د سّكان، ؤ لعاصيمة ديالها هيّا سان خوان. لّوغات رّسمية ديالها هوما صّبنيولية ؤ نّݣليزية، ولاكين صّبليونية هيّا لي مهضورة بزاف.

پويرطوريكو سكنها بنادم هادي مابين 2000 تال 4000 عام. حتلّاتها سپانيا ملي جا كريسطوف كولومبوس ف 1493. وخا تصارعو عليها دّوال د ؤروپا، بقات ف لملكية د سپانيا ل 4 د لقرون. ف ديك لفترة ستاقرو فيها عبيد من إفريقيا، ؤ موهاجرين سيرتو من ݣزاير لكاناري ؤ لأندالوس، ؤ هادشي أتّر على دّيموغرافية ؤ تّقافة لپويرطوريكية. معا لّخر د لقرن 19، بداو كيبانو لحروف ديال تقافة پويرطوريكية متميّزة، ؤ ف 1898 وّلات لݣزيرة تابعة ل لميريكان، لي خداتها من سپانيا ف لحرب لميريكانية سّپنيولية.

## سّمية
ف صّبنيولية، "پويرطوريكو"  كاتعني "لمرسا لمرفّح".

## مصادر


تصنيف:الولايات المتاحدة د ميريكان
تصنيف:دولة ݣزيرة
إليزابيط بورن

**إليزابيط بورن**، تولدات ف 18 أبريل 1961 ف باريز، هي موهنديسة، موضفة و مرا سياسية فرانساوية.

ف 16 ماي 2022، عينها إمانويل ماكخون وزيرة لولة د فرانصا، ؤ ولات تاني مرا كاتشد هاد لپوصط من بعد إديت كريسون (1991-92)؛ بقات ف لمنصب ديالها تال يناير 2024.

## حياتها

### لعائيلة ؤ لقراية
قرات بورن ف پوليطيكنيك ؤ تخرجات منها ف 1981، ؤ عندها ديپلوم د موهنديسة من لمدراسة لوطنية د لقناطر ؤ طّرقان ف 1986، ؤ ديپلوم د لماسطر ف لإدارة د لأعمال من لكوليج د لموهنديسين.

### كاريير سياسية
كانت قريبة من لحيزب شّتيراكي، صوتات بورن ل إمانويل ماكخون ف نتيخابات رّياسية لفرانصاوية د 2017 ؤ دخلات موراها ل حيزب لجمهورية لقدام!.

تعينات بورن وزيرة د نّقل ف 2017 ف حوكومة فيليپ لّولة حتال 2019 فين ولات وزيرة د نّتيقال لإيكولوجي ؤ تّضامني ف حوكومة فيليپ تّانية.

ف 2020، تعينات إليزابيط بورن وزيرة لخدمة، شّغل ؤ لإدماج ف لحوكومة د جون كاسطيكس، بلاصت مورييل پينيكو.

## مصادر


تصنيف:زيادة 1961
تصنيف:مرا سياسية
تصنيف:وزيرة فرانساوية
تصنيف:السياسة د فرانسا
تصنيف:ناس حيين
تصنيف:مقالات فيها مصدر و 3000 بايت
تسونامي

[تصغير|وصلة التسونامي د 2004 ف [طايلاند]]
تصغير|أنيماسيون د تسونامي
**التسونامي** (من >، معنى "مّاج د لمرصى") هو وحد مجمع د أمواج بسبب حركة كبيرة د مقدار د ما – عادة ف محيط ؤلا ضاية كبيرة – إما من زلزال، إنهيار أرضي ؤلا إنفجار بركاني.

ف ما عميق، لمّاج د تسونامي عندو وحد پيريود (لوقت اللي كيفرّق بين كل قمة) د عشرات دقايق، و هوما كيمشيو بكتر من 800 كم/ساعة مع علو د غير شي ديسيميترات. ولكن مللي هوما كيوصلو ل سّاحل، لپيريود و لسرعة ديالهم كينقص، بحق لعلو دالهم كيقدر يوصل لكتر من 30 م. ب هادشي، لمّاج قدرو يكون مدمرين بزاف، متلاً التسونامي د 2004 ف لمحيط لهندي اللي قتل كتر من 230,000 د الناس ف 14 بلدان.

ثيوسيديدز، وحاد توارخي يوناني قديم، كتب بلي كان قدر يكون علاقة بين مّاج التسونامي ؤ زلازل لي كيوقعو تحت الما، ولكن ما بدا لفينومين ديال التسونامي كيتّدرس بصّح حتّا لقرن 20، و مازال كاين بزاف اللي مشي معروف.

## تحذيرات و توقعات
قبل تسونامي، الما يقدر يرجع بعيد من الشط. الناس اللي كيشوفو هادشي يقدرو ينجاو يلا مشاو ل أرض عالية ؤلا طبقة عالية. ملي وقع التسونامي ف عام 2004، وحد تلميدة نݣليزية، تيلي سميث، كانت ف بحر د مايخاو ف طايلاند مع لوالدين ديالها، و ضنّات بلي يقدر يجي تسونامي حيتاش تعلّمات عليهم ف درسها د جغرافيا من قبل، و بعد لوالدين ديالها حذرو لخرين قبل وصل لماج، و بزاف د الناس تعتقو بسبابهم.

لبلايص بخطر كبير ديال تسونامي كيكونو عندهم سيستيمات د تحذير من التسونامي باش يحذرو الناس قبل كيوصلو لماج. لبلدان متلا كَسيتعملو الصفارات، ؤلا البلاكات اللي كيوريو الطريق د لإخلاء.

## مصادر


تصنيف:مقالات فيها مصدر و 3000 بايت